**แบบ ปค.๑**

**หนังสือรับรองการประเมินผลการควบคุมภายใน**

**เรียน นายอำเภอบัวใหญ่**

 องค์การบริหารส่วนตำบลด่านช้าง ได้ประเมินผลการควบคุมภายในของหน่วยงาน สำหรับปีสิ้นสุดวันที่ ๓๐ เดือนกันยายน พ.ศ.๒๕๖3 ด้วยวิธีการที่หน่วยงานกำหนดซึ่งเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติ การควบคุมภายในสำหรับหน่วยงานของรัฐ พ.ศ.๒๕๖๑ โดยมีวัตถุประสงค์เพื่อให้ความมั่นใจอย่างสมเหตุสมผลว่าภารกิจของหน่วยงานจะบรรลุวัตถุประสงค์ของการควบคุมภายในด้านการดำเนินงานที่มีประสิทธิผล ประสิทธิภาพ ด้านการรายงานที่เกี่ยวกับการเงิน และไม่ใช่การเงินที่เชื่อถือได้ ทันเวลา และโปร่งใส รวมทั้งด้านการปฏิบัติตามกฎหมาย ระเบียบ และข้อบังคับที่เกี่ยวข้องกับการดำเนินงาน

 จากผลการประเมินดังกล่าวองค์การบริหารส่วนตำบลด่านช้าง เห็นว่า การควบคุมภายในของหน่วยงานมีความเพียงพอ ปฏิบัติตามอย่างต่อเนื่อง และเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. ๒๕๖๑ ภายใต้การกำกับดูแลของนายอำเภอบัวใหญ่

 กรณีมีความเสี่ยงสำคัญ และกำหนดจะดำเนินการปรับปรุงการควบคุมภายในสำหรับความเสี่ยงดังกล่าวในปีงบประมาณ/ปีปฏิทินถัดไป ให้อธิบายเพิ่มเติมในวรรคสาม ดังนี้

 อย่างไรก็ดี มีความเสี่ยงและได้กำหนดปรับปรุงการควบคุมภายใน ในปีงบประมาณหรือปีปฏิทิน สรุปได้ดังนี้

 **สำนักปลัด**

 1.กิจกรรมการการใช้รถยนต์ของหน่วยงานและการำบุงรักษา การใช้รถยนต์เกดความชำรุดเสียหายเร็วเนื่องจากพนักงานขับรถขาดความรอบคอบบำรุงรักษารถยนต์ และการใช้รถยนต์ส่วนกลางบางครั้งพนักงานขับรถลาหรือมีเหตุให้ไม่สามารถปฏิบัติหน้าที่ได้ ทำให้การไปติดต่อราชการจำเป็นต้องมีคนขับรถแทนซึ่งอาจไม่อยู่ในภาระหน้าที่หรือความรับผิดชอบของบุคคลนั้น

 2.กิจกรรมการปฏิบัติงานป้องกันและบรรเทาสาธารณภัย ขาดเจ้าพนักงานป้องกันและบรรเทาเทาสาธารณภัยที่ ปฏิบัติงานโดยตรง ครุภัณฑ์ยาน พาหนะวัสดุอุปกรณ์ เครื่องใช้ในงานป้องกันและบรรเทาสาธารณภัยมีไม่เพียงพอต่อการใช้งาน

 3.กิจกรรมเบิกจ่ายเบี้ยยังชีพผู้สูงอายุ ผู้พิการจากกรมบัญชีกลางมีการโอนเงินล่าช้าและผิดระเบียบกระทรวงมหาดไทยว่าด้วยการจ่ายเบี้ยยังชีพ ขาดการประสานงานกับทะเบียนราษฎ์ในเรื่องการมีชีวิตและการย้ายที่อยู่ของผู้ที่ได้รับเบี้ยยังชีพ

 4.กิจกรรมการป้องกันและการช่วยเหลือประชาชนจากโรคติดต่อ(โรคไข้เลือดออก) ประชาชนไม่ให้ความร่วมมือและไม่ให้ความสำคัญในการป้องกันตนเองจากโรคติดต่อ (โรคไข้เลือดออก)พื้นที่บริเวณกว้างทำให้เกิดน้ำท่วมขังเป็นแหล่งกำเนิดยุงลายทำให้ยากแก่การควบคุม

-2-

 **ส่วนการคลัง**

 1.กิจกรรมงานการเงินและบัญชี การจัดทำเอกสารประกอบการเบิกจ่ายไม่ครบถ้วน มีการเร่งรัดการเบิกจ่ายเงิน และการจัดเก็บเอกสารไม่เพียงพอต่อปริมาณของแฟ้มฎีกาเบิกจ่ายเงินประจำปีที่มีจำนวนมาก

 2.กิจกรรมงานแผนที่ภาษี ความเสี่ยงที่เกิดจากสภาพแวดล้อมภายใน ในส่วนของงานแผนที่ภาษียังไม่ครอบคลุมและครบถ้วนเนื่องจากอยู่ระหว่างการดำเนินงานจ้างเหมาจัดทำแผนที่ภาษีและทะเบียนทรัพย์สิน

 3.กิจกรรมงานทะเบียนทรัพย์สินและพัสดุ เกิดจากสภาพแวดล้อมภายใน เนื่องจากมีการเร่งรัดการจัดซื้อจัดจ้างและปริมาณงานมาก ทำให้เกิดอุปสรรคในการปฏิบัติงาน และบุคลากรที่ปฏิบัติงานยังไม่เพียงพอ

 **กองการศึกษา ศาสนา และวัฒนธรรม**

 1.กิจกรรมพัฒนาเกี่ยวกับการจัดการเรียนการสอนของศูนย์พัฒนาเด็กเล็กสังกัดองค์การบริหารส่วนตำบลด่านช้าง ขาดบุคลากรทางการศึกษา อาคาร สถานที่และสภาพแวดล้อมในการจัดกาเรียนการสอนยังไม่ได้มาตรฐานภายนอกอาคาร

 **กองช่าง**

 **1.**กิจกรรมการปรับปรุงของเจ้าหน้าที่ปฏิบัติงาน ยังขาดบุคลากรตำแหน่งนายช่างโยธาเข้ามาปฏิบัติงาน ปริมาณงานที่มีเกิดความล่าช้าไม่ทันต่อเหตุการณ์

 กองส่งเสริมการเกษตรกิจกรรมด้านงานส่งเสริมการเกษตร

กิจกรรมด้านงานส่งเสริมการเกษตร.ขาดเจ้าหน้าที่ช่วยงานในแผนงานการเกษตร ซึ่งมีบุคลากรที่ทำงานด้านนี้เพียงคนเดียวอาจส่งผลให้คุณภาพของงานลดลง2.ปัญหาภัยธรรมชาติต่างๆหรือด้านการส่งเสริมการผลิตต้องอาศัยนักวิชาการเกษตรจากระดับอำเภอ

 ทองแดง ถาพิลา

(นายทองแดง ถาพิลา)

นายกองค์การบริหารส่วนตำบลด่านช้าง

วันที่ 21 เดือนธันวาคม พ.ศ.2563